**Nopţile deschid uşile iadului**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea răzvrătită pe început îşi recunoaşte păcatele,

bate clopotele nemulţumită de întâmplări,

rupe din sufletul încredinţat de Dumnezeu

şi uită de îndatoririle sale.

Nimic nu se ridică deasupra gândurilor ascunse,

să se îmbrace în cuvinte mărturisite,

în răni supurează sângele dezamăgirii,

viaţa are rigori ce se extind

şi nu se mai pot îndeplini.

Întunericul se pierde de lumină,

nopţile deschid uşile iadului

paznicii verifică orice identitate bolnavă

şi însuflă morţii bucuria pedepsei.